ANAN ออกหุ้นกู้ 2 พันลบ. อายุ 3 ปี ดอกเบี้ย 3.50% ขายรายใหญ่ 3-5 ต.ค.นี้
ANAN ออกหุ้นกู้ 2 พันลบ. อายุ 3 ปี ดอกเบี้ย 3.50% ขายรายใหญ่ 3-5 ต.ค.นี้ หวังคืนหุ้นกู้-ใช้เป็นเงินทุนหมุนเวียน
21 ก.ย. 2560

บริษัท อนันดา ดีเวลลอปเม้นท์ จำกัด (มหาชน) หรือ ANAN ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 5/2560 มูลค่า 2,000 ล้านบาท อายุ 3 ปี ครบกำหนดไถ่ถอนปี พ.ศ.2563 กำหนดอัตราดอกเบี้ยคงที่ร้อยละ 3.50 ต่อปี ชำระดอกเบี้ยทุกๆ 3 เดือน ตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 3-5 ต.ค.60 โดยมีธนาคารกสิกรไทย และ ธนาคารกรุงไทย เป็นผู้จัดการการจัดจำหน่ายหุ้นกู้
โดยหุ้นกู้ดังกล่าวได้รับการจัดอันดับความน่าเชื่อถืออยู่ที่ BBB แนวโน้มอันดับเครดิต Stable  โดยบริษัท ทริสเรทติ้ง จำกัด
ทั้งนี้ บริษัทมีวัตถุประสงค์จะนำเงินที่ได้จากการออกและเสนอขายหุ้นกครั้งนี้ไปใช้คืนหุ้นกู้ที่ครบกำหนดชำระ และเพื่อเป็นเงินทุนหมุนเวียนของบริษัท